****



**REPUBLIKA E KOSOVËS**

**KUVENDI I KOMUNËS-SHTIME**

**Nr.01/060/01-33486/22 datë: 01.12.2022**

**Npi – 01/XX datë: 07.12.2022**

Bazuar në nenet 12.2 (pika d) të Ligjit për Vetëqeverisjen Lokale, Nr.03/L-040 (“Gazeta Zyrtare e Republikës së Kosovës” Nr.28/2008); Statutit të Komunës së Shtimes, Nr. 01-06/1636 të datës 03.09.2008, Kuvendi i Komunës së Shtimes në mbledhjen e parë të jashtëzakonshme për vitin 2022, e mbajtur më 07.12.2022, unanimisht miratoi këtë:

**DRAFT-DEKLARATË**

1. Kuvendi i Komunës së Shtimes, duke u bazuar në rastet e dhunës në bazë gjinore, me theks të veçantë në rastin e fundit të ngjarjes tragjike, të vrasjes së gruas shtatzënë nga ish-bashkëshorti i saj, që tronditi jo vetëm Komunën e Shtimes, por vendin në përgjithësi, si dhe me qëllim të luftimit dhe parandalimit të dukurisë negative të dhunës në familje, shpreh keqardhje të thellë për të gjitha rastet e dhunës, mbi çfarëdo baze.
2. Kërkojmë mbështetje nga të gjitha institucionet relevante si dhe profesionistët e fushave të ndryshme, të rrisin gatishmërinë dhe të përmirësojnë aftësitë e tyre për të parandaluar dhunën në kohë reale dhe për ta trajtuar atë në mënyrën e duhur, në momentin kur dhuna ushtrohet.
3. Këshilli Komunal për Siguri në Bashkësi dhe Mekanizmi Koordinues i dhunës në familje, të marrin masat e nevojshme dhe të raportojnë në baza të rregullta.
4. Të shtohet koordinimi dhe bashkëpunimi mes institucioneve përgjegjëse, si: Stacioni Policore në Shtime, Qendra për Punë Sociale, Gjykata Themelore në Ferizaj, Prokuroria Themelore Ferizaj, Zyra për Mbrojtje të Viktimave, Zyra për Barazi Gjinore, Strehimorja, QMGF-Ferizaj dhe Zyra për Komunitete, me qëllim të ndërmarrjes së masave preventive dhe parandalimit me kohë të dhunës në baza gjinore.

Kryesues i Kuvendit

v.v. Adnan Ademi

\_\_\_\_\_\_\_\_\_\_\_\_\_\_\_\_\_\_